તાજેતરમાં સિવિલ હોસ્પિટલને સ્વચ્છતા અને દર્દીની સારી સારસંભાળ રાખવા માટે કાયાકલ્પ એવોર્ડ એનાયત કરાયો છે, એકબાજુ હોસ્પિટલમાં આ એવોર્ડ મળ્યાનું સેલિબ્રેશન ચાલી રહ્યું હતું, ત્યારે બીજી તરફ મધ્યપ્રદેશના દર્દીને ટ્રોમા સેન્ટરનાં ડોકટરોએ અહીં સારવાર નહીં થાય કહીને મંદસૌર પરત જવા જણાવી દીધું હતું. કાળઝાળ ગરમીમાં દર્દીએ પરિવાર સાથે ફુટપાથ પર શરણ લેવાની ફરજ પડી હતી. છેલ્લા 1 મહિનામાં ટ્રોમા સેન્ટરમાંથી દર્દીને સારવાર વિના ધકેલી દેવાયાનાં ચાર કિસ્સા નોંધાયા છે.